Do sredine ovog stoljeća devet milijardi stanovnika na zemlji
Demografi kažu da će se u sljedećih 45 godina  polovica ukupnog svjetskog stanovništva roditi u Indiji, Kini, Pakistanu, Nigeriji, Indo
Do sredine ovoga stoljeća svjetska populacija će biti veća za dvije do tri milijarde ljudi, što znači da će na našoj planeti ukupno biti oko devet milijardi osoba. Međutim, samo nekoliko zemalja u razvoju biti odgovorno za polovicu ukupnog porasta svijetskog stanovništva. “Indija je bez sumnje vodeća zemlja i predstavlja petinu svjetskog nataliteta.” Joseph Chamie je Direktor Centra za istraživanje svijetskih migracija u New York-u, radio je 25 godina kao Direktor odjela za stanovništvo u Ujedinjenim Narodima. “Svjetsko stanovništvo se povećava svake godine za 76 milijuna osoba, a petina od tog broja radja se u Indiji. Nakon toga slijede Kina koja čini 10 posto ukupnog porasta stanovništva, zatim Pakistan, Nigerija, Indonesia i Bangladeš, svaka po četiri posto porasta stanovništva.” Nasuprot tome, 50 zemalja će bilježiti pad nataliteta, kaže gospodin Chamie. Očekuje se da će Rusija izgubiti najviše, oko 31 milijun osoba, zatim Ukrajina oko 20 milijuna te Japan 16 milijuna ljudi. Generalno gledajući, svijetska populacija se i dalje povećava, kažu demografi, ali uz opasku da taj rast nije onog tempa kao prethodnih godina. Jay Keller, Direktor privatne neprofitne organizacije Population Connection, kaže da se neograničen porast nataliteta bilježi jedino u nerazvijenim zemljama te to predstavlja veliki teret za njihove skromne resurse. "Ono što nas zabrinjava je što se brzi porast stanovništva događa u zemljama koje su najmanje obučene i sposobne da se brinu o novorođenima, zemlje koje nemaju dobro organiziran penzioni sistem. To predstavlja veliki problem za zemlje u razvoju koje nastoje nahraniti svoje stanovništvo i obrazovati djecu. U tim zemljama stopa nataliteta će se udvostručiti za nekih 25-35 godina". Gospodin Keller ističe da se ljudi sve više sele u velike urbane sredine stvarajući tako mega-gradove, kao što su Tokyo, Mexico City i Sao Paolo, a što predstavlja opasnost za okoliš i što smanjenje resurse. Demografski podaci, inače, naznačuju da će se za dvije godine dogoditi značajan obrat – po prvi puta u povijesti većina svjetskog stanovništva živjet će u gradovima. Inače, stopa smrtnosti je opala i životni vijek je duži. Demograf Joseph Chamie kaže da to znači da se kvaliteta života poboljšala posvuda u svijetu.b "U mnogo zemalja, djeca nisu mogla zapamtiti bake i djede jer su umirali prerano. Danas ne samo da imaju šansu da vide djedu i baku, nego i pra-djeda i pra-baku". Demografi, tako, očekuju da će do 2050. godine opća životna granica biti povećana za 10 godina što ujedno i znači da će svjetsko stanovništvo sporije starjeti. "To se djelomično odnosi na Kinu, koja ipak čini jednu petinu ukupnog svjetskog stanovništva. Kinesko stanovništvo definitivno stari zato što se broj novorođenih smanjuje desetljećima. No, nije samo Kina u pitanju. Amerika, Zapadna Evropa, te druge zemlje s niskom stopom novorođenih, kao što su Tajland, Južna Koreja, pogotovo Japan - također stare. I u mnogim dijelovima Afrike ljudi žive sve duže". Do sredine ovoga stoljeća broj stanovništva, koje će imati 65 i više godina, će se udvostručiti i od prijašnjih sedam činit će 15 posto stanovništva. Analitičari kažu da će to natjerati i druge države s povećanom starijom populacijom da uvedu nove zakone o mirovinama, zdravstvenom osiguranju i dobnoj granici za mirovinu, nešto što Sjedinjene Države već rade. Neke zemlje će nastojati privući mladu radnu snagu iz drugih zemalja i na taj će način, koristeći novac od poreza na prihod, financirati zdravstveno osiguranje i mirovine za starije osobe.